"Агазеҭ аҭоурых иуадаҩыз аамҭа ианысит. Иара раԥхьатәи редакторс даман ажурналист, аибашьҩы Николаи Џьонуа. Дара аџьабаа азибеит. Ашьапы иқәиргылеит. 1989 шықәсанӡа иара дахагылан, анаҩс жәлар рфорум "Аидгылара" анеиҿыркаа уи агаӡеҭ ҭыжьтәын азы уахь диасуеит. Аибашьра ашьҭахьтәи ашықәсқәа раангьы иара ҭыҵыртә еиԥш алшара ыҟамызт хышықәса. Агазеҭ аҿы ианыԥшуеит ауниверситет ганрацәалатәи аԥсҭазаара. Раԥхьатәи аномер анҭыҵыз усҟантәи аректор Зураб Анчабаӡе иазгәаиҭон: "агазеҭ- ҳуниверситеттә ԥсҭазаара иадҳәалоу аусқәа рганахьала изаҟаразаалакгьы џьара акы аҩымшәо, ахҭысқәа зегьы ирылахәны, уи ианыԥшуа, иҟалароуп" ҳәа. Убри ауп ҳара хықәкыс иҳамоу", - ҳәа азгәеиҭеит Чхамалиа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
"Сусура абжьааԥны еиԥшымкәа иацлеит, аха уи уаргәырӷьартә иҟам, амҿы ҳҭииндаз ҳәа мацара акәым ҳшыҟоу, аԥсабара ахьчарагьы ҳуалуп. Алашара ҵыԥхгьы ибзиамызт, аха сынтәа аҭагылазаашьа еиҳагьы еицәахеит, ауаагьы уи апроблема шыҟалоз дырны заа аӡынра рыҽдырхеит. Сынтәа цәыббрамза инаркны амҿы аҿаҵара иалагахьан хыԥхьаӡара рацәала. Сара схала амҿы аиқәыршәара саҿуп. Аҭел исзасуеит ишырҭаху, шаҟа рҭаху рҳәоит. Еиҳарак ауаа ирҭаху ахьацоуп, уи ибзиан ибылуеит, аршьшьарагьы усҟак ицәгьам. Ашәгьы иазҵаауа дыҟоуп, ал усҟак ирҭахым. Амҿы ылысхуеит Кәтол абнақәа рҿы. Ажәытәан Кәачара ауаа ахьынхоз уажәы иахьҭацәу абнақәа ахиааны иҟоуп. Ҿыц игылоу аҵла ԥаҳҟаӡом, иажәхьоу роуп. Ахьаца ашьапы хаҳҵәаӡом, ажәытәан еиԥш икаҳҿоит хыхь-хыхь, нас амахәҭақәа ҿыцқәа аауеит, анаҩс 3-4 шықәса рышьҭахь еиҭа иԥаҳҟартә иҟалоит. Еиҳарак амҿы Аҟәа ақалақь аҿы инхо роуп иаҿазҵо", - ҳәа еиҭеиҳәеит Енвер Қәаранӡиа.
Шәазыӡырҩла арубрика "Аҭоурых иагәылаҵәаху" есмҽыша арадио Sputnik Аԥсны аефир аҿы.